rejauldu/bengali-wikipedia huggingface dataset:
মার্টিন কলিন স্নেডেন, সিএনজেডএম (জন্ম: ২৩ নভেম্বর ১৯৫৮) মাউন্ট ইডেনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও প্রশাসক। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ১৯৮০-এর দশকে স্যার রিচার্ড হ্যাডলি ও ইয়ান চ্যাটফিল্ডের সাথে নিউজিল্যান্ডের সিম বোলিং আক্রমণে যোগ দেন মার্টিন স্নেডেন।  মূলতঃ তিনি বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি নিচেরসারির ব্যাটসম্যান হিসেবে বামহাতে ব্যাটিং করতেন। ঘরোয়া রাজ্য ক্রিকেটে অকল্যান্ডের প্রতিনিধিত্ব করেন।   খেলোয়াড়ী জীবন  একদিনের আন্তর্জাতিকে প্রথম বোলার হিসেবে ৬০-ওভারের খেলায় শতাধিক রান দেন। ঐ খেলায় তার বোলিং পরিসংখ্যান ছিল ১২-১-১০৫-২। পরবর্তীকালে  মার্চ, ২০০৬ সালে তার এ অমর্যাদাকর কীর্তিগাথাটি অস্ট্রেলীয় বোলার মিক লুইস ভেঙ্গে ফেলেন।Guardian, South Africa shatter Australia with record 438-run winning chase নিচেরসারির ব্যাটসম্যান হলেও একবার ব্যাটিং উদ্বোধনে নেমে নিজস্ব সর্বোচ্চ ৬৪ রান তোলেন।   অবসর  পেশায় তিনি একজন আইনজীবী। নিউজিল্যান্ড ক্রিকেটে বেশ কয়েক বছর প্রধান নির্বাহী কর্মকর্তার দায়িত্ব পালন করেন। কিন্তু ডিসেম্বর, ২০০৬ সালে নিউজিল্যান্ড ক্রিকেট থেকে ২০১১ সালের রাগবি বিশ্বকাপের সাংগঠনিক কর্মকর্তার প্রধান হিসেবে মনোনীত হওয়ায় পদত্যাগ করেন।  ২০১২ সালে নববর্ষের সম্মাননায় ক্রীড়াক্ষেত্রে অবদান রাখায় তাকে নিউজিল্যান্ড অর্ডার অব মেরিট উপাধিতে ভূষিত করা হয়।  তার কাকা কলিন স্নেডেন নিউজিল্যান্ডের পক্ষে একটিমাত্র টেস্ট খেলেছেন। বাবা ওয়ারউইক স্নেডেন, দাদা নেসি স্নেডেন - উভয়েই প্রথম-শ্রেণীর ক্রিকেটে অংশ নিয়েছেন। ভাই প্যাট্রিক স্নেডেন একটি প্রতিষ্ঠানের পরিচালক ও মানবতাবাদী।   তথ্যসূত্র    আরও দেখুন   ইয়ান স্মিথ  এরিক ডেম্পস্টার  নিউজিল্যান্ডীয় টেস্ট ক্রিকেটারদের তালিকা  একদিনের আন্তর্জাতিক ক্রিকেটের রেকর্ড তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ      টিভিএনজেড.কো.এনজেডে মার্টিন স্নেডেন   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের ক্রিকেট প্রশাসক বিষয়শ্রেণী:নিউজিল্যান্ডীয় আইনজীবী বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী
ডলি শেফালী () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসের ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন।  তথ্যসূত্র   বহিঃসংযোগ   Women's sports in Bangladesh   Bronze challenges  বিষয়শ্রেণী:নারী কাবাডি খেলোয়াড় বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০১০ এশিয়ান গেমসের পদক বিজয়ী
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://web.archive.org/web/20160122193055/http://slam.canoe.com/SlamWrestlingArchive/jun28_kotr.html এটি কিং অব দ্য রিং কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ১৯৯৯ সালের ২৭শে জুন তারিখে মার্কিন যুক্তরাষ্ট্রের নর্থ ক্যারোলাইনার গ্রিন্সবরোর গ্রিন্সবরো কলিসিয়াম কমপ্লেক্সে অনুষ্ঠিত হয়েছে; যা ১৯৯৮ সালের ইন ইয়র হাউজের পর এই মাঠে ডাব্লিউডাব্লিউএফের প্রথম অনুষ্ঠান ছিল।  প্রাক-প্রদর্শনে পাঁচটিসহ মূল অনুষ্ঠান মিলিয়ে সর্বমোট পনেরোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে বিলি গান কিং অব দ্য রিং প্রতিযোগিতার ফাইনালে এক্স-প্যাককে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, ভিন্স ম্যাকম্যান ও শেন ম্যাকম্যান হ্যান্ডিক্যাপ ল্যাডার ম্যাচে স্টোন কোল্ড স্টিভ অস্টিনকে এবং ডাব্লিউডাব্লিউএফ চ্যাম্পিয়নশিপ ম্যাচে দি আন্ডারটেকার দ্য রককে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ১৯৯৯ সালের এই অনুষ্ঠানটি কিং অব দ্য রিং কালানুক্রমিকের সপ্তম অনুষ্ঠান ছিল, যা ২৭শে জুন তারিখে মার্কিন যুক্তরাষ্ট্রের নর্থ ক্যারোলাইনার গ্রিন্সবরোর গ্রিন্সবরো কলিসিয়াম কমপ্লেক্সে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৯৯৯ কিং অব দ্য রিং বিষয়শ্রেণী:জুন ১৯৯৯-এ মার্কিন যুক্তরাষ্ট্রে ঘটনা বিষয়শ্রেণী:১৯৯৯-এ নর্থ ক্যারোলাইনা বিষয়শ্রেণী:নর্থ ক্যারোলাইনায় ঘটনা বিষয়শ্রেণী:গ্রিন্সবরোতে পেশাদার কুস্তি
ব্যবস্থাপনা হিসাববিজ্ঞান হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।  প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃ   ব্যবস্থাপনা হিসাব আর্থিক হিসাবের মত ঐতিহাসিক  খরচের উপর নির্ভরশীল নয়  এটি মূলত ভবিষ্যৎ খরচ সম্পর্কে ধারণা পাওয়ার একটি পদ্ধতি  যেভাবে একজন ব্যবস্থাপকের সিদ্ধান্ত নিতে সুবিধা হয়, ঠিক সেভাবেই এই হিসাব প্রস্তুত করা যায়  ব্যবস্থাপনা হিসাবে প্রতিষ্ঠান সম্পর্কে স্পর্শকাতর তথ্য থাকে তাই এটি প্রতিষ্ঠানের সাথে সরাসরি সম্পর্কিত নয় এমন কারও কাছে প্রকাশ করা হয় না।   সংজ্ঞা  সঠিক পরিকল্পনা প্রয়োগ ও উপযুক্ত সিদ্ধান্ত গ্রহণ, নিয়ন্ত্রণ ব্যবস্থাপর সকল কাজ সঠিকভাবে পরিচালনা করার জন্য বিভিন্ন হিসাব উপযুক্ত পদ্ধতিতে তৈরি করাই হলো  ব্যবস্থাপনা হিসাববিজ্ঞান।ব্যবস্থাপনা হিসাববিজ্ঞান হলো এমন একটি শাখা যা ব্যবসায়িক প্রতিষ্ঠানের নিয়ন্ত্রণ, পরিচালনা এবং সংস্থাপন সম্পর্কিত একটি সিদ্ধান্ত গ্রহণ ও পরিচালনা করে।  এটি হিসাববিজ্ঞানের একটি বিশেষ অংশ যা ব্যবস্থাপনা পদ্ধতি, নিয়ন্ত্রণ পদ্ধতি, মূল্যনির্ধারণ এবং ব্যবসায়িক সমস্যার সমাধান এবং উন্নতির জন্য তথ্য এবং পরিচালনা সরবরাহ করে। ব্যবস্থাপনা হিসাববিজ্ঞান প্রায়শই ব্যবস্থাপনা লেভেলে অফিসারদের সহায়তা করে এবং কর্মীদের কার্যকলাপ পরিচালনা করার জন্য তথ্য সরবরাহ করে।  ব্যবস্থাপনা হিসাববিজ্ঞানের প্রাথমিক উদ্দেশ্য হলো ব্যবস্থাপনিক সিদ্ধান্ত গ্রহণে সমর্থন ও তথ্য সরবরাহ করা।  প্রতিষ্ঠানে এর কার্যকারীতা ব্যবস্থাপনা হিসাববিজ্ঞান একটি প্রতিষ্ঠানের কার্যকারীতা নিয়ে পর্যালোচনা করে তথ্য সরবরাহ করে এবং প্রতিষ্ঠানের সঠিক নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ করে। এটি প্রতিষ্ঠানের বিভিন্ন কার্যকলাপে সক্ষমতা বৃদ্ধি করে এবং কর্মসংস্থানে কার্যক্ষমতা উন্নতি করে।  ব্যবস্থাপনা হিসাব বিজ্ঞান পরিচালনার কার্যকারীতা পরিচালনার পদ্ধতি, পরিচালনার পরিকল্পনা এবং পরিচালনার পরিচালকদের জন্য তথ্য সরবরাহ করে। এটি প্রতিষ্ঠানের নীতি এবং পরিকল্পনা তৈরি করে যা কর্মীদের পরিচালনা করে এবং উচ্চপদস্থ কর্মকর্তাদের সঠিক সিদ্ধান্ত গ্রহণে সহায়তা করে।  একটি কর্পোরেশনের মধ্যে ভূমিকা ব্যবস্থাপনা হিসাববিজ্ঞান প্রতিষ্ঠানের মধ্যে একটি গুরুত্বপূর্ণ ভূমিকা পালন করে। এটি প্রতিষ্ঠানের সার্বিক কার্যক্ষমতা, নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ ও পরিচালনা করে।  ব্যবস্থাপনা হিসাব বিজ্ঞান প্রতিষ্ঠানের নিয়ন্ত্রণ এবং পরিচালনা উন্নত করে। এটি সঠিক ব্যবস্থাপনা পদ্ধতি, নিয়ন্ত্রণের পদ্ধতি এবং পরিচালনার প্রক্রিয়াগুলি পরিবর্তন এবং উন্নত করে। প্রতিষ্ঠানের বিভিন্ন ক্ষেত্রে প্রযোজ্য নিয়ন্ত্রণ মাপে ব্যবস্থাপনা হিসাববিজ্ঞান একটি সঠিক নিয়ন্ত্রণ ও পরিচালনা সিস্টেম সরবরাহ করে।   তথ্যসূত্র    বহিঃসংযোগ   বিষয়শ্রেণী:হিসাববিজ্ঞান বিষয়শ্রেণী:ব্যবস্থাপনা হিসাববিজ্ঞান বিষয়শ্রেণী:হিসাববিজ্ঞান পরিভাষা বিষয়শ্রেণী:হিসাববিজ্ঞানের ধরন
রাজ কুমার গুপ্তা ( – ১১ ফেব্রুয়ারি ২০২০) ভারতের পাঞ্জাবের একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পাঞ্জাব বিধানসভার একজন বিধায়ক ছিলেন। তিনি পাঞ্জাব ক্ষুদ্রশিল্প ও রপ্তানি নিগমের চেয়ারম্যান হিসেবেও দায়িত্ব পালন করেছেন।  জীবনী রাজ কুমার গুপ্তা ২০০২ সালে জলন্ধর কেন্দ্রীয় থেকে পাঞ্জাব বিধানসভার বিধায়ক হিসেবে নির্বাচিত হন। ২০০৭ সালের নির্বাচনে তাকে ভারতীয় জাতীয় কংগ্রেস মনোনয়ন না দিলে তিনি ভারতীয় জনতা পার্টিতে যোগদান করেন। ২০১০ সালে তিনি ভারতীয় জাতীয় কংগ্রেসে ফিরে আসেন।  রাজ কুমার গুপ্তা ২০২০ সালের ১১ ফেব্রুয়ারি ৮৫ বছর বয়সে প্রয়াত হন।  তথ্যসূত্র  বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭ বিষয়শ্রেণী:জলন্ধর জেলার ব্যক্তি
ফরিদপুর-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।   সীমানা  এটি ফরিদপুর জেলার ভাংগা উপজেলা এবং ১২টি ইউনিয়ন নিয়ে গঠিত।   ইতিহাস  ফরিদপুর-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩ইমামউদ্দিন আহমদবাংলাদেশ আওয়ামী লীগ১৯৭৯চৌধুরী কামাল ইবনে ইউসুফবাংলাদেশ জাতীয়তাবাদী দলসীমানা পরিবর্তন১৯৮৬লুৎফর রহমান ফারুকবাংলাদেশ আওয়ামী লীগ১৯৮৮আক্তারুজ্জামানজাতীয় পার্টি১৯৯১কাজী আবু ইউসুফবাংলাদেশ আওয়ামী লীগফেব্রুয়ারি ১৯৯৬মোহাম্মদ ছরওয়ারজান মিয়াবাংলাদেশ জাতীয়তাবাদী দলজুন ১৯৯৬কাজী আবু ইউসুফবাংলাদেশ আওয়ামী লীগ২০০১কাজী জাফর উল্লাহবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ফরিদপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত বিষয়শ্রেণী:কুমিল্লা জেলা
25px|alt=|link= Hello, and thank you for removing vandalism from {{safesubst:#if:|:|Wikipedia}}. This is much appreciated, but unfortunately your repair was not successful in restoring the article to its pre-vandalised state. For future reference, it is better to deal with vandalism by checking the article's {{safesubst:#if:|[ page history]|page history}} to determine how it appeared before it was vandalised. You can then restore the whole article, or the relevant part of it, to an appropriate earlier version. If you simply delete the visible vandalism then any content removed or overwritten by the vandal is lost. See How to deal with vandalism for details. Thank you.
চা ক্রুয়েং (, ) একটি জনপ্রিয় কম্বোডীয় রাস্তার খাবার। এতে ভাজা সবজি ও মাংস (গরু, শূকর বা মুরগি) হলুদ ক্রুয়েং মেরিনেট করে স্টিমড ভাতের সাথে পরিবেশন করা হয়।  এই খাবারে রসুন, সাদা পেঁয়াজ, সবুজ ও লাল বেল মরিচের মতো সবজি থাকে এবং সেগুলি মাংসের থেকে আলাদা করে ভাজা হয়। যদি বরবটি ব্যবহৃত হয়, তবে তা আগে ব্ল্যাঞ্চ করা হয় যেন এটি অন্যান্য উপাদানের সাথে সমানভাবে রান্না হয়।  মাংসটি হলুদ ক্রুয়েং এ মেরিনেট করে মাছের চাটনি ও তাল চিনি দিয়ে ভাজা হয়। এরপর সবজি যোগ করা হয়। যদি মাছের চাটনির পরিবর্তে প্রাহোক ব্যবহার করা হয়, তবে এটি প্যানে তেলে নেড়ে জলশূন্য করে তারপর এতে মাংস যোগ করা হয়। এই খাবারটি কুচি করা কাফির লেবু পাতা, এশিয়ান তুলসী অথবা  তুলসী পাতা দিয়ে সাজানো হয়। চা ক্রুয়েং সাধারণত স্টিমড ভাতের সাথে পরিবেশন করা হয় এবং এটি ভাজা সবজি ও মাংসের লবণাক্ত স্বাদের ভারসাম্য রক্ষা করে।   তথ্যসূত্র   বিষয়শ্রেণী:কম্বোডীয় রন্ধনশৈলী
আইরিশ নারী মুক্তি আন্দোলন (আইডব্লিউএলএম) হল আইরিশ নারীদের একটি গোষ্ঠীর জোট যারা আয়ারল্যান্ডের মধ্যে সামাজিক ও আইনগতভাবে লিঙ্গবৈষম্য নিয়ে উদ্বিগ্ন ছিল। ১৯৭০ সালে ডাবলিনের গ্রাফটন স্ট্রিটের বেউলি'স ক্যাফেতে একটি বৈঠকের পরে তারা প্রথম শুরু করেছিল। এই দলটি স্বল্পস্থায়ী ছিল, কিন্তু প্রভাবশালী ছিল।   পটভূমি  আয়ারল্যান্ড প্রজাতন্ত্রে ১৯৭০-এর দশকে, নারীদের তাদের লিঙ্গের ভিত্তিতে কিছু অধিকার থেকে বঞ্চিত করা হয়েছিল। বৈবাহিক ধর্ষণ কোনো অপরাধ ছিল না। নারীরা বিয়ে করলে সরকারি চাকরি বা ব্যাংকে চাকরি করতে পারতেন না, সন্তানদের ভাতা সংগ্রহ করতে পারতেন না বা তাদের নিজস্ব আবাসিক জায়গা বেছে নিতে পারতেন না এবং তাদের সাধারণত পুরুষদের মতো একই কাজের জন্য একই মজুরি দেওয়া হতো না। এমনকি নারীরাও গর্ভনিরোধক কিনতে পারতেন না।  বিবাহবিচ্ছেদ ছিল বেআইনি এবং "একক মা, বিধবা ও পরিত্যক্ত স্ত্রীরা গুরুতর দারিদ্র্যের মুখোমুখি হয়েছিল।" নারীদের জুরিগুলিতে পরিবেশন করার প্রয়োজন ছিল না এবং এর পরিবর্তে তাদের জুরি পরিষেবা বেছে নিতে হয়েছিল, যার অর্থ বাস্তবে খুব কম নারীই জুরিগুলিতে কাজ করেছিলেন।  সেই সময়ে আয়ারল্যান্ডে অন্যান্য নারী-কেন্দ্রিক গোষ্ঠী ছিল, যেমন আইরিশ গৃহিণী সমিতি ও আইরিশ দেশীয় নারী সমিতি যেগুলি "পর্দার পিছনে" উপায়ে আরও ধৈর্যশীল পরিবর্তনের জন্য কাজ করেছিল। আইডব্লিউএলএম-এর সদস্যরা ধৈর্যের মাধ্যমে পরিবর্তন চাননি, বরং "কর্মী ও তদবিরকারী" হিসাবে পরিবর্তন চেয়েছিলেন।  তথ্যসূত্র   বিষয়শ্রেণী:নারীবাদী আন্দোলন ও মতাদর্শ বিষয়শ্রেণী:আয়ারল্যান্ডে নারী অধিকার বিষয়শ্রেণী:আয়ারল্যান্ড ভিত্তিক নারী সংগঠন বিষয়শ্রেণী:১৯৭০-এ আয়ারল্যান্ডে প্রতিষ্ঠিত
পুঞ্জি মারা অরুণাচল প্রদেশের একজন ভারতীয় রাজনীতিবিদ। CEO Arunachal Pradesh. List of contesting candidates   ২০১৪ অরুণাচল প্রদেশ বিধানসভা নির্বাচনে মারা পিপলস পার্টি অরুণাচলের প্রার্থী হয়ে তালিহা আসন থেকে বিনা প্রতিদ্বন্দ্বিতায় নির্বাচিত হয়েছিলেন। Assam Tribune. Congress wins 11 seats unopposed in Arunachal  পুঞ্জি মারার জন্ম মাকপুং মারায়, যিনি সেনাবাহিনীর একজন লেফটেন্যান্ট ছিলেন।   আরো দেখুন  অরুণাচল প্রদেশ বিধানসভা   তথ্যসূত্র    বহিঃসংযোগ    পুঞ্জি মরা প্রোফাইল  মাইনেটা প্রোফাইল  বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
আশালতা বৈদ্য (জন্ম: ১২ ফেব্রুয়ারি ১৯৫৬) বাংলাদেশের মুক্তিযুদ্ধের একজন মুক্তিযোদ্ধা এবং একমাত্র নারী কমান্ডার। স্বাধীনতা ও মুক্তিযুদ্ধে অবদানের জন্য তিনি বঙ্গমাতা বেগম ফজিলাতুন নেছা মুজিব পদক-২০২২ লাভ করেন।   প্রাথমিক জীবন  আশালতা গোপালগঞ্জ জেলার কোটালীপাড়া উপজেলার সাদুল্লাপুর ইউনিয়নের লাটেঙ্গা গ্রামে ১৯৫৬ সালের ১২ ফেব্রুয়ারি জন্মগ্রহণ করেন। তাঁর বাবা হরিপদ বৈদ্য এবং মা সরলাময়ী বৈদ্য। তিনি ঢাকা বিশ্ববিদ্যালয়ের বাংলা বিভাগ থেকে বিএ (সম্মান) ও এমএ ডিগ্রি লাভ করেন। তিনি রোকেয়া হল ছাত্রলীগের প্রতিষ্ঠাতা সভাপতি হিসেবে দায়িত্ব পালন করেন।   কর্মজীবন  আশালতা বৈদ্য মাত্র ১৫ বছর বয়সে মুক্তিযুদ্ধের ৮ ও ৯নং সেক্টরে কোটালীপাড়া সীমানা সাব-সেক্টরের কমান্ডার হেমায়েত উদ্দিনের বাহিনীতে যোগ দেন। তিনি হেমায়েত বাহিনী র মহিলা কমান্ডের প্রধান হিসেবে মুক্তিযুদ্ধে অংশগ্রহণ করেন। তিনি ৪৫ জন সশস্ত্র নারী মুক্তিযোদ্ধাসহ প্রায় ৩৫০ জন নারী সৈনিকের সমন্বয়ে গঠিত এ মুক্তিযোদ্ধা দলের একমাত্র কমান্ডার ছিলেন। স্বাধীনতা ও মুক্তিযুদ্ধে অবদানের জন্য ২০২২ সালে তিনি বঙ্গমাতা বেগম ফজিলাতুন নেছা মুজিব পদকে ভূষিত হন।   আরও দেখুন   শেখ ফজিলাতুন্নেছা মুজিব  বঙ্গমাতা বেগম ফজিলাতুন নেছা মুজিব পদক   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:বাংলাদেশী নারী বিষয়শ্রেণী:বাংলাদেশের মুক্তিযোদ্ধা বিষয়শ্রেণী:গোপালগঞ্জ জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
থাম্ব|যখন ছোট ছিলাম বইয়ের প্রচ্ছদ যখন ছোট ছিলাম বাঙালি চলচ্চিত্র পরিচালক সত্যজিৎ রায় রচিত একটি আত্মজীবনীমূলক গ্রন্থ। ১৯৮২ সালে প্রকাশিত এই গ্রন্থে তিনি কলকাতায় তার বাল্য জীবনের অভিজ্ঞতা তুলে ধরেছেন। বইটির প্রচ্ছদ এঁকেছেন এবং অলঙ্করণ করেছেন সত্যজিৎ রায় নিজে। এটি আনন্দ পাবলিশার্স থেকে প্রকাশিত হয়।রায়, সত্যজিৎ (১৯৮২)। "যখন ছোট ছিলাম"। আনন্দ পাবলিশার্স লিমিটেড।  তথ্যসূত্র  বিষয়শ্রেণী:১৯৮২-এর বই বিষয়শ্রেণী:সত্যজিৎ রায় বিষয়শ্রেণী:আত্মজীবনী বিষয়শ্রেণী:ভারতীয় আত্মজীবনী
সেশেলস জাতীয় ফুটবল দল () হচ্ছে আন্তর্জাতিক ফুটবলে সেশেলসের প্রতিনিধিত্বকারী পুরুষদের জাতীয় দল, যার সকল কার্যক্রম সেশেলসের ফুটবলের সর্বোচ্চ নিয়ন্ত্রক সংস্থা সেশেলস ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৪ সালের ১৩ই ফেব্রুয়ারি তারিখে, সেশেলস প্রথমবারের মতো আন্তর্জাতিক খেলায় অংশগ্রহণ করেছে; রেউনিওঁয়ে অনুষ্ঠিত উক্ত ম্যাচে সেশেলস রেউনিওঁর কাছে ২–০ গোলের ব্যবধানে পরাজিত হয়েছে।  ১০,০০০ ধারণক্ষমতাবিশিষ্ট লিনিতে স্টেডিয়ামে জলদস্যু নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেশেলসের রাজধানী মাহেতে অবস্থিত। বর্তমানে এই দলের ম্যানেজারের দায়িত্ব পালন করছেন রালফ জঁ-লুই এবং অধিনায়কের দায়িত্ব পালন করছেন লা পাসের মধ্যমাঠের খেলোয়াড় সেঙ্কি ভিদোত।  সেশেলস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও সেশেলস এপর্যন্ত একবারও অংশগ্রহণ করতে সক্ষম হয়নি।  গের্ভাই ওয়ায়ে-হিভে, রাচিম পাদায়াচি, কলিন এস্থার, ফিলিপ জিয়ালর এবং পেরি মোনাইয়ের মতো খেলোয়াড়গণ সেশেলসের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৬ সালের অক্টোবর মাসে প্রকাশিত র‌্যাঙ্কিংয়ে সেশেলস তাদের ইতিহাসে সর্বোচ্চ অবস্থান (১২৯তম) অর্জন করে এবং ২০২০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেশেলসের সর্বোচ্চ অবস্থান হচ্ছে ১৬৮তম (যা তারা ২০০৮ সালে অর্জন করেছিল) এবং সর্বনিম্ন অবস্থান হচ্ছে ১৯৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  ১৯৯৮   ২০০২  উত্তীর্ণ হয়নি  ২  ০  ১  ১  ১  ৪  ২০০৬  ২  ০  ১  ১  ১  ৫  ২০১০  ৬  ০  ০  ৬  ৪  ১৭  ২০১৪  ২  ০  ০  ২  ০  ৭  ২০১৮  ২  ০  ০  ২  ০  ৩  ২০২২  অনির্ধারিত  অনির্ধারিত মোট   ০/২১   ১৪  ০  ২  ১২  ৬  ৩৬  তথ্যসূত্র  বহিঃসংযোগ  ফিফা-এ সেশেলস জাতীয় ফুটবল দল    ক্যাফ-এ সেশেলস জাতীয় ফুটবল দল   বিষয়শ্রেণী:সেশেলস জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
হোসেন মাহিনী (; জন্ম: সেপ্টেম্বর ১৬, ১৯৮৬) হলেন একজন ইরানী ফুটবলার; যিনি বর্তমানে  ডিফেন্ডার হিসেবে ইরানিয়ান প্রিমিয়ার লীগে পার্সিপলিস এবং ইরানের জাতীয় দলের হয়ে খেলছেন।iranproleague.net  ক্লাব কর্মজীবন পরিসংখ্যান  ক্লাববিভাগমৌসুমলীগহাজফি কাপএশিয়ামোট উপঃ  গোল  উপঃ  গোল  উপঃ  গোল  উপঃ  গোল ইস্তেঘলাল  আহবাজপ্রো লীগ ২০০৫–০৬২০০০––২০প্রো লীগ ৬০০০––৬০২০০৭–০৮২৮১২০––৩০১২০০৮–০৯২৯১১০––৩০১২০০৯–১০৩০১১০––৩১১জব আহান২০১০–১১৩১২০০১২০৪৩২২০১১–১২৩০১০০১০৩১১পার্সিপলিস২০১২–১৩২৯১৫১––৩৪২২০১৩–১৪২০০২০––২২০ কর্মজীবনের মোট ২০০৬  ৭  ১২  ১  ১৩  ২  ২২৯  ১০   গোল সহায়তা মৌসুমদলসহায়তা০৭–০৮ইস্তেঘলাল  আহবাজ১০৯–০৯২০৯–১০৪১০–১১জব আহান০১১–১২২১২–১৩ পার্সিপলিস৫১৩–১৪২  অর্জন জন আহান  এএফসি চ্যাম্পিয়নস লীগ: রানার-আপ ২০১০  পার্সিপলিস ইরান প্রো লীগ: রানার-আপ ২০১৩–১৪  হাজফি কাপ: রানার-আপ ২০১২–১৩  তথ্যসূত্র  বহিঃসংযোগ Hossein Mahini at PersianLeague.com Hossein Mahini at TeamMelli.com  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ইরানি মুসলিম বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:ইরানের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:মাহশা আমিনী প্রতিবাদ বিষয়শ্রেণী:পেরসেপুলিস ফুটবল ক্লাবের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ বিষয়শ্রেণী:ইরানের রাজনৈতিক বন্দী
মরিস শ্লিক (জার্মান: Friedrich Albert Moritz Schlick) (এপ্রিল ১৪, ১৮৮২ – জুন ২২, ১৯৩৬) একজন জার্মান দার্শনিক, পদার্থবিজ্ঞানী এবং যৌক্তিক ইতিবাদের উদ্গাতা। আইনস্তাইনের ব্যাখ্যাতা হিসেবেও তার সুখ্যাতি রয়েছে।  প্রাথমিক জীবন এবং কাজ মরিস শ্লিক ১৯২২ সালে ভিয়েনা বিশ্ববিদ্যালয়ে আরোহী বিজ্ঞানের দর্শনের অধ্যাপক নিয়োজিত হন।   দার্শনিক কর্ম  মরিস শ্লিকের সুযোগ্য নেতৃত্বে ভিয়েনা সার্কেল নামে এক দার্শনিক গোষ্ঠীর আবির্ভাব ঘটে, যে গোষ্ঠীর দার্শনিক আলোচনার মূল উৎস ভিতগেনস্তাইন রচিত অধিবিদ্যাবিরোধী গ্রন্থ, ‘Logico Tractus Philosophicus’।  যাচাইকরণ নীতি  মরিস শ্লিক বাক্যের অর্থ নিরূপণের উপর অত্যধিক গুরুত্ব প্রদান করেন, বাক্যের অর্থ তার যাচাই বা পরখ করার পদ্ধতিতেই নিহিত বলে তিনি মনে করেন। যাচাই করার অর্থ হচ্ছে যাচাই করার সম্ভাব্যতা। কোন বাক্য যদি নীতিগতভাবে অপরখযোগ্য হয়, তবে তা অর্থহীন হয়ে পড়ে। তিনি উল্লেখ করেন, অধিবিদ্যক বাক্যগুলো অর্থহীন, কারণ এইসব বাক্য প্রচলিত ভাষা প্রয়োগের নিয়ম ও যৌক্তিক নিয়মাবলি খণ্ডন করে। এইসব বাক্যের অর্থ প্রতিপাদন করা কোনোভাবেই যাচাই করার সম্ভাব্যতার আওতায় পড়ে না।ইসলাম, আমিনুল, পাশ্চাত্য দর্শন : আধুনিক ও সাম্প্রতিককাল যাচাইকরণ নীতি সংকীর্ণ ও ব্যাপক অথবা প্রত্যক্ষ ও পরোক্ষ- এই দু’অর্থে ব্যবহৃত হয়। সংকীর্ণ অর্থে অর্থপূর্ণ উক্তিকে প্রত্যক্ষ অভিজ্ঞতার মাধ্যমে সত্য বা মিথ্যা বলে প্রতিপাদনযোগ্য হতে হবে। শ্লিক প্রথমে অর্থপূর্ণ উক্তির এই "সংকীর্ণ অর্থের" উপর গুরুত্ব আরোপ করেন। কিন্তু এটি কঠোরভাবে সমালোচিত হওয়ায় "ব্যাপক অর্থে" যাচাইকরণ নীতি অবলম্বন করেন। এই নীতি অবলম্বনকে "সংকীর্ণ অর্থের" সংশোধনও বলা হয়ে থাকে। "ব্যাপক অর্থে" তিনি বলেন, বাক্য ও শব্দ বাস্তবে (in practical) যাচাইযোগ্য না হলেও চলবে। তবে তিনি পাশাপাশি এও বলে রেখেছেন, বাস্তবে না হলেও এগুলোকে অবশ্যই নীতিগতভাবে (in theory of principle) প্রতিপাদনযোগ্য হতে হবে।  ভাষা দর্শন মরিস শ্লিক ভাষা-সম্পর্কীয় যৌক্তিক বিশ্লেষণী দর্শনের প্রখ্যাত প্রবক্তা। তিনি উল্লেখ করেন, দর্শনের কাজ হচ্ছে সমীক্ষণ এবং সর্বপ্রকার সমস্যা ও তাদের সমাধানজনিত ধারণা ও প্রচেষ্টার অনুসন্ধান। তিনি শব্দ ও বাক্যের অর্থ-নিরূপণ সম্পর্কে বিশেষ আলোচনা করেন। তিনি অর্থের অভিজ্ঞতাভিত্তিক ইতিবাদী মানদণ্ডের আলোচনায় যৌক্তিক ভিত্তির উপরও গুরুত্ব আরোপ করেন। তিনি মনে করেন, ভাষাসম্বন্ধীয় নিয়ম পরিশেষে প্রদর্শনমূলক সংজ্ঞায়িত অভিজ্ঞতার (ostensively defined experience) উল্লেখ করে এবং এই কারণে অর্থকে আবিষ্কার করতে গিয়ে আমাদেরকে জগৎ সম্পর্কেও পর্যবেক্ষণ করতে হয়।হালিম, মো. আবদুল, দার্শনিক প্রবন্ধাবলি : তত্ত্ব ও বিশ্লেষণ, মে ২০০৩, বাংলা একাডেমি, ঢাকা   উৎস    তথ্যসূত্র   Edmonds, David and John Eidinow. Wittgenstein's Poker.  New York:  HarperCollins, 2001. Fynn Ole Engler, Mathias Iven. Moritz Schlick. Leben, Werk und Wirkung. Berlin: Parerga 2008.  Schlick, Moritz. Positivism and Realism. Originally appeared in Erkenntnis 111 (1932/33); translated by Peter Heath and reprinted in Moritz Schlick: Philosophical Papers, Volume II (1925–1936) from Vienna Circle Collection, edited by Henk L. Mulder (Kluwer, 1979), pp. 259–284.   বহিঃসংযোগ   Schlick : Epistemology and Modern Physics  বিষয়শ্রেণী:দার্শনিক বিষয়শ্রেণী:ভাষার দার্শনিক বিষয়শ্রেণী:১৮৮২-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:নাস্তিক দার্শনিক বিষয়শ্রেণী:জার্মান নাস্তিক বিষয়শ্রেণী:২০শ শতাব্দীর জার্মান দার্শনিক বিষয়শ্রেণী:ভিয়েনা চক্র বিষয়শ্রেণী:যৌক্তিক ইতিবাদ বিষয়শ্রেণী:বার্লিনের লেখক বিষয়শ্রেণী:বিজ্ঞানের দার্শনিক